นักร้องนำอินโดฯ เศร้า โดนสึนามิถล่มเวทีเต็มๆ สมาชิกวงดับ 4 สูญหาย2 (คลิป)
สะเทือนใจ สึนามิถล่มอินโดฯ นักร้องนำวงเซเว่นทีน แจ้งข่าวร้าย หลังโดนคลื่นยักษ์ซัดถล่มเวทีแบบเต็มๆ สมาชิกในวง ดับสลด 4 ยังสูญหายอีก2 รวมทั้งภรรยาของสมาชิกคนหนึ่งในวง ขณะที่ยอดตายพุ่งกว่า 280แล้ว,เมื่อ 24 ธ.ค. สำนักข่าวต่างประเทศ และเว็บไซต์เดลี่เมล ยังคงเกาะติดมหันตภัยธรรมชาติ ภูเขาไฟอนัก กรากะตัว บนเกาะกรากะตัว บริเวณช่องแคบซุนดา ระหว่างเกาะสุมาตรา และเกาะชวา ในประเทศอินโดนีเซีย เกิดการปะทุครั้งใหญ่ เมื่อคืนวันเสาร์ที่ 22 ธ.ค.61 ส่งผลให้เกิดสึนามิซัดชายฝั่ง ถล่มหลายหมู่บ้าน คร่าชีวิตเหยื่อเคราะห์ร้ายเพิ่มเป็นอย่างน้อย 281 ราย บาดเจ็บนับพันคนแล้ว,
								,
							,ด้าน ไรเฟียน อิฟาน ฟาจาร์สยาห์ หนุ่มนักร้องนำวง เซเว่นทีน (Seventeen) ซึ่งสมาชิกในวงและผู้คนที่มาดูคอนเสิร์ตต้องมาประสบภัยสึนามิครั้งนี้อย่างสุดสะเทือนใจ โดนคลื่นยักษ์ซัดถล่มเต็มๆ ขณะที่วงเซเว่นทีนกำลังเล่นคอนเสิร์ตบนเวที อยู่ริมชายหาดตันจุง ลีซุง โดยอิฟาน ได้โพสต์คลิปวิดีโอแจ้งข่าวร้ายผ่านทางอินสตาแกรมซึ่งมีคนติดตามนับ 3 แสนคน ด้วยความเสียใจ เมื่อวันอาทิตย์ที่ผ่านมาว่า มีเพื่อนสมาชิกในวงเซเว่นทีนถูกคลื่นยักษ์ซัดถล่มเสียชีวิต 4 ราย และยังสูญหายอีก 2 คน รวมทั้งภรรยาของสมาชิกคนหนึ่งในวง,ก่อนหน้านี้ มีการเผยแพร่คลิปนาทีสุดสะพรึง ขณะคลื่นยักษ์สูงนับ 20ฟุต หรือราว 6 เมตรซัดถล่มใส่เวที ขณะที่วงเซเว่นทีนกำลังแสดงดนตรีอยู่บนเวที และหลังจากนั้นวงเซเว่นทีนได้แจ้งว่า มือเบส มือกีตาร์ และผู้จัดการได้เสียชีวิต และขณะนี้สมาชิกในวงอีก 2 คนและภรรยาของสมาชิกในวงคนหนึ่งสูญหายไป ซึ่งเบื้องต้นคาดว่าเป็นภรรยาของนักร้องนำวงเซเว่นทีน,ข่าวแจ้งว่า วงเซเว่นทีนถูกว่าจ้างจากบริษัทการไฟฟ้าPerusahaan Listrik Negara ของรัฐให้มาแสดงดนตรีที่ชายหาดตันจุง ลีซุง เพื่อให้พนักงานบริษัทราว 200 คน ได้ฟังดนตรีกันอย่างสนุกสนานส่งท้ายปีเก่า ต้อนรับปีใหม่ และมาประสบหายนะภัยคลื่นยักษ์สึนามิซัดถล่ม หลังภูเขาไฟอนัก กรากะตัวปะทุครั้งใหญ่คราวนี้,อ่านข่าว,>>,สุดสะพรึง ภูเขาไฟกรากะตัว ระเบิดเวลา อันตราย เคยทำคนตายมาแล้ว 3 หมื่น,>>,มฤตยูคลื่นยักษ์สึนามิ ถล่มอินโดฯ ตายพุ่ง 281 ศพ เจ็บ 1,016 คน
 สึนามิถล่มอินโดฯ นักร้องนำวงเซเว่นทีน แจ้งข่าวร้าย หลังโดนคลื่นยักษ์ซัดถล่มเวทีแบบเต็มๆ สมาชิกในวง ดับสลด 4 ยังสูญหายอีก2 รวมทั้งภรรยาของสมาชิกคนหนึ่งในวง ขณะที่ยอดตายพุ่งกว่า 280 
ภูเขาไฟกรากะตัว,ภูเขาไฟระเบิด,สึนามิ,คลื่นยักษ์,อินโดนีเซีย